ຜູ້ຖືກສະເໜີ ໃຫ້ເປັນ ລມຕ ປ້ອງກັນປະເທດ ເກົາຫຼີໃຕ້ ຂໍຖອນຊື່
ທ່ານ Kim Byung-kwan ນາຍ​ພົນ​ສີ່​ດາວ ທີ່​ອອກ​ບໍານານ​ແລ້ວ ​ໄດ້​ຂໍ​ຂະ​ມາໂທດ ​ແລະຂໍລາ​ອອກ ເພື່ອ​ຊ່ວຍ​ໃຫ້ລັດຖະບານ​ ດຳ​ເນີນ​ໄປ​ຢ່າງ​ເປັນປົກກະຕິ.
ບຸກຄົນ ທີ່ປະທານາທິບໍດີເກົາຫລີໃຕ້ ທ່ານນາງ Park Geun- hye ໄດ້ສະເໜີໃຫ້ເປັນລັດຖະມົນຕີປ້ອງກັນປະເທດໄດ້ຖອນ ຊື່ຂອງທ່ານ ຫລັງຈາກຖືກໂຈມຕີ ໂດຍມີການກ່າວຫາວ່າທ່ານ ມີຄວາມຜິດດ້ານສິນທຳຢ່າງຮ້າຍແຮງຮວມທັງພົວພັນກັບການ ຄ້າອາວຸດທ້ອງຖິ່ນ ການເກັງ ກຳໄລອະສັງຫາລິມມະຊັບ ແລະ ການເປີດເຜີຍກ່ຽວກັບຮຸ້ນທີ່ທ່ານເປັນ ເຈົ້າຂອງ ຢູ່ໃນຖະແຫຼງການສັ້ນໆສະບັບນຶ່ງໃນວັນສຸກມື້ນີ້ ທ່ານ Kim Byung-kwan ນາຍພົນສີ່ດາວ ທີ່ອອກບໍານານແລ້ວໄດ້ຂໍຂະ ມາໂທດ ແລະກ່າວວ່າ ທ່ານໄດ້ຂໍລາອອກເພື່ອຊ່ວຍໃຫ້ກິດຈະ ການຂອງລັດຖະບານດຳເນີນໄປຢ່າງເປັນປົກກະຕິ ປະທານນາທິບໍດີ Park ຮັບເອົາການລາອອກຂອງທ່ານ ແລະ ຮຽກຮ້ອງໃຫ້ລັດຖະມົນຕີປ້ອງກັນປະເທດ ຄົນປັດຈຸບັນ ທ່ານ Kim Kwan-jin ກຳຕຳແໜ່ງດັ່ງກ່າວ ຕໍ່|ໄປຕື່ມອີກ ການລາອອກໃນວັນສຸກມື້ນີ້ ແມ່ນບັນຫາຫລ້າສຸດຂອງລັດຖະ ບານທີ່ມີອາຍຸມາໄດ້ນຶ່ງເດືອນ ຫລັງຈາກຄະນະລັດຖະມົນຕີຫລາຍທ່ານທີ່ໄດ້ຖືກແຕ່ງຕັ້ງ ຮວມທັງນາຍົກລັດຖະມົນຕີ ໄດ້ລາອອກ ພາຍໃຕ້ການໂຈມຕີ ຂອງສື່ມວນຊົນ ກ່ຽວກັບເບື້ອງຫລັງໜ້າທີ່ການຂອງພວກທ່ານ ແລະການເຮັດຜິດສິນທຳຕ່າງໆ